Document ID: /fineweb-2-swissfilter-quality_10-filterrobots/filtered/01798.jsonl.gz/2014

Wettige het wider siebe Grossröt. Für de Bruno Gretener vo Mellige isch noi de Martin Egloff im Grosse Rot.
Hüt, 12. September 2023 isch de Martin Egloff vo de FDP im Grosse Rot vom Kanton Aargau in Pflicht gnoh worde. Dodemit het Wettige wider siebe Grossröt. Nebem Martin Egloff sind das de Daniel Notter (SVP), de Roland Kuster (Die Mitte), d Manuela Ernst (GLP), de Lutz Fischer (EVP), de Alain Burger und Lea Schmidmeister (beidi SP).